Nu skal vi møde Christian Vestergaard fra Arentsminde. Han er konservatorieuddannet pianist og til daglig arbejder han som organist ved to kirker i Han Herred. Derudover er han er leder af tre kor. Og nu har han altså også kastet sig over at lave en musikalsk julekalender på Facebook. - Det har været enormt sjovt, og lidt intensivt, for der er meget arbejde med hver enkelt video. En særlig juleaftensdag I københavn sidder sopran Laura Lehaff og synger sopran til Christian Vestergaards baggrundsmusik. Hun er en af de sangere, der er med i julekalenderen. - De har min klaverlyd i ørene, mens de filmer sig selv synge et eller andet stykke musik, som vi i fællesskab har valgt, forklarer pianisten. Det er sammen med 20 kollegaer, han har komponeret Vestergaards Julekalender anno 2020. - Der er nogle udfordringer, og det bliver til mange sene nattetimer engang imellem, griner han foran sin computerstation, hvor han redigere musikken. Hver dag i december, åbnes en låge i den musikalske julekalender, og hvert stykke musik er blevet sat sammen uden Christian Vestergaard har mødtes med sangeren. - Der er så meget, der er lukket ned her i julen, så jeg synes, det her er en god måde at skabe lidt lys og glæde her i julen, siger Christian Vestergaard. - Jeg glæder mig meget til den 24. december, der laver jeg noget meget specielt, som bliver helt anderledes end de andre videoer.

Opsummering:
Pianist Christian Vestergaard fra Arentsminde har lavet en musikalsk julekalende. I år har han lavet den i bedste coronastil uden at mødes med sangerne, men det har kostet ekstra teknisk arbejde.